《宿楚丘怀石子植颜平仲赵才仲》
宋代·吕本中

暮行楚丘北，适与寒雨值。旅舍一尺泥，又乏刍秣费。

故人渺天涯，客子初夜至。披衣附残火，煮茗当晚馈。

昏昏傍晚枕，悄悄入清睡。向来谈笑声，已若异世事。

但觉舌本间，尚有宿酒味。鸿鹄乘秋风，意在网罗外。

强饭无多谈，此语敢失坠。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。